עדי סנד

עדי סנד (נולד ב-27 בינואר 1971) הוא אדריכל, פסל, צייר ואמן גרפיטי ישראלי המוכר בעיקר בזכות גרפיטי דמויות הקופסונים שיצר בתל אביב. סנד נולד בקיבוץ גבעת השלושה. בגיל 3 עברה המשפחה לפתח תקווה. בנערותו התחנך והדריך בתנועת הצופים ואת שירותו הצבאי התחיל בגרעין נח"ל לקיבוץ חצרים, שם שימש כחצרן. שירת בפלס"ר נח"ל ואף נפצע במהלך שירותו, ובהמשך שירת כמדריך ידיעת הארץ בפיקוד החטיבה. לאחר שחרורו עבד כמדריך נוער בבית ספר נווה צאלים לחינוך מיוחד, במקביל ללימודיו בבצלאל. בוגר המחלקה לארכיטקטורה בבצלאל. עסק בעיצוב נוף ובחקלאות הר מסורתית על הר איתן. מאז שנת 1999 יוצר סנד דמויות גרפיטי ברחבי תל אביב שזכו לפרסום רב. בשנים האחרונות, עם עליית חשיבותן של עבודות גרפיטי ואמנות רחוב במרחב הציבורי בעולם ובישראל, החל להציג בחללי תצוגה, מוזיאונים ובפסטיבלים בנושאי קומיקס ואמנות רחוב. מאז 1998 מרבה סנד להציג תערוכות יחיד וקבוצתיות המתמקדות בעיקר באמנות רחוב ופיסול. תערוכת היחיד הראשונה שהציג התקיימה בקפה-גלריה טעמון בירושלים בשנת 1998. ב-2006 הציג סנד עבודת קיר במוזיאון ינקו דאדא בעין הוד (אוצרת: רעיה זומר), שהייתה לתערוכה המוזיאלית הראשונה בה השתתף. ב-2006 הציג עבודות פיסול בקרמיקה במסגרת הביאנלה הרביעית לקרמיקה ישראלית במוזיאון ארץ ישראל (אוצר: אדריכל דוד קנפו). ב-2008 השתתף בתערוכה הקבוצתית "פוסט פופ" (אוצר: יובל כספי) במוזיאון הישראלי לקריקטורה ולקומיקס בחולון. בספטמבר 2009 נערכה תערוכת יחיד נוספת מעבודותיו בגלריה גרוס בתל אביב ולאחר מכן הציג את התערוכה "פופ כנעני" בגלריה חנינא. באותה שנה הציג במרכז האמנויות אברונס בניו יורק במסגרת התערוכה Visual Slang - The Modern Urban Imagination. באוגוסט 2011 הציג בביתן הלנה רובינשטיין בתערוכה "בפנים: אמנות רחוב בתל אביב" (אוצרת: טלי לניר). באוגוסט 2012 ובמאי 2013 השתתף באירועי "צבעי בסיס" לאמנות רחוב עכשווית, שהתקיימו בבסיסי צבא נטושים בסמוך לגבול הצפון. באותה שנה נערכה לסנד תערוכת יחיד בגלריה מיקה. ב-2015 הציג סנד את התערוכה המקיפה "פופ כנעני, עדי סנד עבודות מ-1999 עד 2015" במוזיאון בית אורי ורמי נחושתן, באצירת מיכאל יעקובסון. לתערוכה התלווה ספר-קטלוג (ובו בין השאר מאמרים מאת חגי כנען וברוך בליך). הייתה זו תערוכת היחיד הראשונה לאמן רחוב במוזיאון בישראל, והתערוכה הגדולה והמקיפה שהציג סנד. "הקופסונים" גרפיטי תל אביב-יפו ללא כותרת טכניקה מעורבת על ברזל ללא כותרת גרפיטי רחוב בלפור, תל אביב-יפו ללא כותרת גרפיטי רחוב יהודה הלוי, תל אביב-יפו ללא כותרת גרפיטי רחוב יהודה הלוי, תל אביב-יפו ללא כותרת טכניקה מעורבת על גבי צג מחשב ללא כותרת, 2013 גרפיטי רחוב שלוש בשכונת נוה צדק, תל אביב-יפו מראה קטע בתערוכה "פופ כנעני, עדי סנד עבודות מ-1999 יד 2015" במוזיאון בית אורי ורמי נחושתן, אפריל 2015 קופסונים בתחנה המרכזית תל אביב סנד בתערוכת 'This is not a pop up' בתל אביב, אוגוסט 2024 ללא כותרת גרפיטי רחוב העלייה בתל אביב. ברחוב שלמה בתל אביב, על גרפיטי מחוק. מיכאל יעקובסון וטל שטרן (עורכים), פופ כנעני, עדי סנד - עבודות מ-1999 ועד 2015, מוזיאון בית אורי ורמי נחושתן, 2015. מדיה וקבצים בנושא עדי סנד בוויקישיתוף עדי סנד במגזין אמנות אמריקני, יולי 2010 הערוץ של עדי סנד באתר Flickr. סרטונים בערוץ של עדי סנד, באתר יוטיוב רשימה על יצירתו של סנד באתר "חלון אחורי", אוגוסט 2009. על תערוכתו של סנד בגלריה גרוס "פופ עירוני", אוגוסט 2009. מיכאל יעקובסון, סבבה בבסיס הסורי, באתר Xnet‏, 2 בספטמבר 2012 רעות ברנע, למי קראת אמן רחוב?, באתר כלכליסט, 15 בנובמבר 2015 שובל גבע, אמן הרחוב נכנס למוזיאון בקיבוץ, באתר ynet‏, 4 במאי 2015 פופ כנעני - עדי סנד, עבודות מ-1999 עד 2015 בהוצאת מוזיאון בית אורי ורמי נחושתן, קיבוץ אשדות יעקב מאוחד